Σιδηροδρομικός Σταθμός Πειραιά

Ο Σιδηροδρομικός Σταθμός Πειραιά των Σιδηροδρόμων Ελλάδος και αποτελεί την αφετηρία της σιδηροδρομικής γραμμής Πειραιά - Θεσσαλονίκης, καθώς και των γραμμών Α1 (Πειραιάς - Αεροδρόμιο) και Α4 (Πειραιάς - Κιάτο) του προαστιακού σιδηροδρόμου Αθηνών. Διαθέτει μία πλευρική αποβάθρα και δύο αποβάθρες μορφής νησίδας. Στην παλαιότερή του μορφή διέθετε και μηχανοστάσιο, το οποίο σώζεται μέχρι σήμερα. Ο σταθμός εγκαινιάστηκε από τους Σιδηροδρόμους Πειραιώς - Αθηνών - Πελοποννήσου (ΣΠΑΠ) στις 30 Ιουνίου 1884 επί της τότε οδού Πλούτωνος - σημερινής ακτής Καλλιμασιώτη, ως αφετηρία της παλαιάς μετρικής γραμμής Πειραιά - Πάτρας. Αποτέλεσε μέρος του δικτύου των ΣΠΑΠ μέχρι την κρατικοποίηση των ΣΠΑΠ το 1954 και την ενσωμάτωσή τους στους Σιδηρόδρομους Ελληνικού Κράτους (ΣΕΚ) το 1962, και μετέπειτα του ΟΣΕ. Μέχρι το 2005 εξυπηρετούσε τη σιδηροδρομική συγκοινωνία μεταξύ Πειραιά και Πελοποννήσου, και γι' αυτό ήταν γνωστός και ανεπίσημα ως Σταθμός Πελοποννήσου. Από τον σταθμό Πειραιά, μία γραμμή οδηγούσε προς το λιμάνι του Πειραιά, μέσω της οποίας κυκλοφορούσαν εμπορευματικοί συρμοί που εξυπηρετούσαν μεταφορτώσεις μεταξύ του σιδηροδρόμου και των πλοίων. Το κτίριο του σταθμού έχει κυρηχθεί διατηρητέο από το 1987. Έκλεισε στις 7 Αυγούστου 2005, μαζί με το τμήμα Πειραιά - Αγίων Αναργύρων της μετρικής γραμμής. Μετά από ανακατασκευή, εγκαινιάστηκε εκ νέου ως σταθμός του Προαστιακού στις 4 Ιουνίου 2007, με προοπτική να εξυπηρετήσει υπεραστικές αμαξοστοιχίες Intercity μελλοντικά.. Δομή σταθμού Παραπομπές Εξωτερικοί σύνδεσμοι Hellenic Train Α.Ε.